సాయితేజ ముక్కామల

సాయితేజ రెడ్డి ముక్కామల (జననం 2004 ఏప్రిల్ 9) అమెరికన్ ప్రొఫెషనల్ క్రికెట్ ఆటగాడు. అతను MLC కి చెందిన టెక్సాస్ సూపర్ కింగ్స్, యునైటెడ్ స్టేట్స్ జాతీయ క్రికెట్ జట్ల తరపున ఆడుతున్నాడు. ప్రధానంగా ఓపెనింగ్ బ్యాట్స్‌మన్‌గా ఆడే సాయితేజ, అప్పుడప్పుడు కుడిచేతితో ఆఫ్-బ్రేక్ కూడా బౌలింగ్ చేస్తాడు.  

 కెరీర్ 
2022 మేలో, అతను ICC క్రికెట్ వరల్డ్ కప్ లీగ్ 2 సిరీస్‌లో ఆడటానికి ఎంపికయ్యాడు. 2022 మే 28 న పియర్లాండ్‌లో స్కాట్లాండ్‌తో జరిగిన వన్డేతో రంగప్రవేశం చేశాడు. అతను తన మొదటి మ్యాచ్‌లో 12 బంతుల్లో 14 పరుగులు చేశాడు. 2023 మేలో జింబాబ్వేలో జరిగిన 2023 క్రికెట్ వరల్డ్ కప్ క్వాలిఫైయర్ కోసం USA జట్టుకు ఎంపికయ్యాడు. 2023 క్రికెట్ వరల్డ్ కప్ క్వాలిఫైయర్ సమయంలో, అతని అజేయ సెంచరీ కారణంగా USA, ప్లే-ఆఫ్‌లో UAE పై అద్భుతమైన విజయాన్ని సాధించింది. ఆ మ్యాచ్‌లో అతను 12 ఫోర్లతో, 114 బంతుల్లో 120 పరుగులు చేసి అజేయంగా నిలిచాడు.    అతన్ని మ్యాన్ ఆఫ్ ది మ్యాచ్‌గా ప్రకటించారు.   2023 లో, అతను మేజర్ లీగ్ క్రికెట్ కోసం టెక్సాస్ సూపర్ కింగ్స్ కు సంతకం చేసాడు. అదే సంవత్సరంలో అతను, 2023 అబుదాబి T10 లీగ్‌లో బంగ్లా టైగర్స్ కు కూడా ఎంపికయ్యాడు. 

జనవరి 2026 లో, ముక్కామల 2026 T20 ప్రపంచ కప్ కోసం USA జట్టులో ఎంపికయ్యాడు. 

టీ20 ప్రపంచ కప్ గ్రూప్ లీగ్ మ్యాచ్‌లో చెన్నైలో 2026 ఫిబ్రవరి 13న అమెరికా నెదర్లాండ్స్‌ మధ్య జరిగిన మ్యాచులో నెదర్లాండ్స్‌పై 93 పరుగుల తేడాతో గెలిచి అమెరికా తొలి టీ20ఐ విజయం సాధించింది. ఈ మ్యాచ్‌లో సాయితేజ ముక్కమల్ల  51 బంతుల్లో 79 పరుగులు చేసి జట్టు విజయంలో కీలకంగా ఉన్నాడు.

 మూలాలు 

వర్గం:అమెరికా టీ20 క్రికెట్ క్రీడాకారులు
వర్గం:జీవిస్తున్న ప్రజలు
వర్గం:2004 జననాలు
వర్గం:అమెరికా క్రికెట్ క్రీడాకారులు